เรื่องร้องเรียน: สนามกีฬานิมิบุตรมีการจัดงาน และทดสอบเครื่องเสียงดังมาก กรุณาแจ้งให้งานทราบด่วนด้วยค่ะ อาคารสำนักงานยังต้องทำงาน ชอบมาทดสอบระบบเครื่องเสียงกันแบบนี้ ลำบากคนทำงานค่ะ มีทั้งประชุมเป็นทางการ เสียงเข้ามาในอาคาร แถมยังเปิดเบสดัง สะเทือนตลอด
การดำเนินการของเจ้าหน้าที่: สำนักงานเขตปทุมวัน ได้แนะนำให้ผู้จัดงานควบคุมดูแลเรื่องการใช้เสียงไม่ให้ส่งเสียงดังรบกวนประชาชนในบริเวณใกล้เคียง ทั้งนี้ ได้มีหนังสือขอความร่วมมือกรมพลศึกษากำกับดูแลผู้เช่าสถานที่จัดงาน เพื่อควบคุมการใช้เครื่องขยายเสียงมิให้รบกวนผู้พักอาศัยในบริเวณใกล้เคียง ด้วยอีกทางหนึ่งแล้ว
ความเห็นของผู้แจ้ง: ทางแอพดำเนินการเร็วมากค่ะ แต่หน่วยงานที่ต้องรับเรื่องต่อ น่าจะใช้แอพไม่เป็นหรือไม่ เพราะกว่าจะเข้ามาอัพเดทคือผ่านไปแล้ว 3 วัน รอบก่อนที่จัดงานใหญ่ monster แจ้งไปทุกวันนี้ยังไม่อัพเดทสถานะ อยากให้รบกวนแจ้งให้ทางหน่วยงานหันมาใช้ระบบให้มากขึ้นด้วยค่ะ ไม่ใช่ว่าต้องโทรเอาอย่างเดียวค่ะ
พื้นที่: แขวงวังใหม่ เขตปทุมวัน กรุงเทพมหานคร